30 साल के युवक को नाबालिग ने ईंट से कुचलकर उतारा मौत के घाट- Youth killed in Mau NODBK | uttar-pradesh - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी
30 साल के युवक को नाबालिग ने ईंट से कुचलकर उतारा मौत के घाट
Updated: December 4, 2019, 2:46 PM IST
ईंट से कुचलकर युवक की हत्या (प्रतीकात्मक फोटो)
मामला दक्षिण टोला थाना क्षेत्र के हमीदपुरा भटकुंआ (Hamidpura Bhatkuan) का है. मृतक की पहचान 30 वर्षीय उमर फारुक के रूप में की गई है.
Last Updated: December 4, 2019, 2:46 PM IST
मऊ. उत्तर प्रदेश (Uttar Pradesh) के मऊ (Mau) जिले में एक युवक की ईंट से कुचल कर हत्या कर दी गई. इस घटना से आसपास के इलाके में सनसनी फैल गई. सूचना के बाद मौके पर पहुंची पुलिस ने शव को कब्जे में लेकर पोस्टमार्टम (Post Mortem) के लिए भेज दिया. साथ ही मामले की जांच भी शुरू कर दी गई . मृतक की पहचान 30 वर्षीय उमर फारुक के रूप में की गई है.
जानकारी के मुताबिक, मामला दक्षिण टोला थाना क्षेत्र के हमीदपुरा भटकुंआ का है. कहा जा रहा है कि पट्टी दयाराय मोहल्ले के पास उमर फारुक की हत्या ईट से कुचल कर की गई है. मृतक का शव एक खेत के पास से बरामद हुआ है. इसके बाद पुलिस ने हट्टीमदारी मोहल्ले से 16 वर्षीय हत्या के आरोपी किशोर को गिरफ्तार किया. हत्या आरोपी ने अप्राकृतिक यौनाचार के लिए जबरदस्ती करने पर हत्या करने की बात को स्वीकार किया है.
वहीं, सिओ सिटी राजकुमार ने बताया कि हत्याकांड के बाद पुलिस टीम मामले का पर्दाफाश करने में जुटी हुई थी. तभी चौकाने वाला मामला प्रकाश में आया. इसके बाद हत्या के मुख्य आरोपी 16 वर्षीय मोहम्मद सलमान को गिरफ्तार किया गया. सिओ राजकुमार ने बताया कि मृतक उमर फारुक नए उम्र के लड़कों के साथ अप्राकृतिक यौनाचार करता था. बीते एक दिसम्बर को उमर फारुक, सलमान को भी अपनी मोटरसाइकिल पर बैठाकर हमीरपुरा ले गया. वहां पर वह सलमान के साथ अप्राकृतिक यौनाचार करना चाह रहा था. साथ ही उसे धमका भी रहा था. तभी शराब पीने के दौरान सलमान ने ईंट से उमर के सिर पर प्रहार कर दिया, जिससे उसकी मौत हो गई.
बिहार: BHMS के सैकड़ों छात्र 2014 से कर रहे हैं परीक्षा का इंतजारबढ़ती ही जा रही हैं प्रज्ञा ठाकुर की मुश्किलें, अब मुजफ्फरपुर में केस दर्ज
First published: December 4, 2019, 2:41 PM IST